राजघाट : धरना पर बैठे टीआरएस प्रमुख  
टीआरएस के नेता चंद्रशेखर राव आज अलग तेलंगाना राज्य की मांग के लिए राजघाट पर धरना दे रहे हैं।
तेलंगाना राज्य की मांग रविवार को दिल्ली के राजघाट पर भी गूंजेगी। टीआरएस के नेता चंद्रशेखर राव आज अलग तेलंगाना राज्य की मांग के लिए राजघाट पर धरना दे रहे हैं। राजघाट राष्ट्रपिता महात्मा गांधी की समाधि है जिनकी आज 142 वीं जयंती है।  इधर कॉन्ग्रेस इस मुद्दे पर टालमटोल करती नज़र आ रही है। कल तेलंगाना में आम हड़ताल के 20वें दिन भी कोई ठोस फ़ैसला नहीं हुआ लेकिन तेंलगांना की मांग कर रहे के चंद्रेशखर राव का कहना है कि वो अपनी मांग पर अड़े है और आज दिल्ली में उनका प्रदर्शन इस बात पर मुहर लगाता है। इसके अलावा वो प्रधानमंत्री और बीजेपी नेताओं से भी मुलाकात करेंगे।